**Ո Ր Ո Շ ՈՒ Մ**

**Կատարողական վարույթը կասեցնելու մասին**

 02.02.2016թ. ք. Երևան

 ՀՀ ԱՆ ԴԱՀԿ ծառայության Երևան քաղաքի Կենտրոն և Նորք–Մարաշ բաժնի հարկադիր կատարող, արդարադատության ավագ լեյտենանտ Կարեն Կարապետյանս, ուսումնասիրելով 12.12.2014թ. վերսկսված թիվ 01/02-9816/14 կատարողական վարույթի նյութերը

**Պ Ա Ր Զ Ե Ց Ի**

ՀՀ Երևան քաղաքի Արաբկիր և Քանաքեռ-Զեյթուն վարչական շրջանների ընդհանուր իրավասության առաջին ատյանի դատարանի կողմից 19.11.2014թ. տրված թիվ ԵԱՔԴ 01130/02/14 կատարողական թերթի համաձայն պետք է` 1. Պատասխանող «Սոնա 79» ՍՊԸ-ից հօգուտ «Անմոռուկ» ԱԿ-ի բռնագանձել 642.271 ՀՀ դրամ` որպես մատակարարված ապրանքների դիմաց վճարման ենթակա գումար, ինչպես նաև 12.850 ՀՀ դրամ` որպես նախապես վճարված պետական տուրքի գումար:

2. Սկսած 16.05.2013թվականից մինչև պարտավորության փաստացի կատարման օրը պարտավորության մայր` 642.271 ՀՀ դրամ գումարի նկատմամբ հաշվարկել և պատասխանող «Սոնա 79» ՍՊԸ-ից հօգուտ «Անմոռուկ» ԱԿ-ի բռնագանձել ՀՀ քաղաքացիական օրենսգրքի 411-րդ հոդվածով նախատեսված տոկոսներ և պատասխանողից հօգուտ Հայաստանի Հանրապետության բռնագանձել այդ հաշվարկից ստացված գումարի 2 տոկոսը:

3. Պատասխանող «Սոնա 79» ՍՊԸ-ից հօգուտ «Անմոռուկ» ԱԿ-ի բռնագանձել 100.000 ՀՀ դրամ` որպես փաստաբանի խելամիտ վարձատրության գումար:

Բռնագանձել բռնագանձման ենթակա գումարի 5 տոկոսի չափով գումար որպես կատարողական գործողությունների կատարման ծախս:

 Կատարողական գործողությունների ընթացքում «ՍՈՆԱ-79» ՍՊԸ-ին պատկանող գույք կամ դրամական միջոցներ չեն հայտնաբերվել:

 **Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով**

**Ո Ր Ո Շ Ե Ց Ի**

Կասեցնել 12.12.2014թ. վերսկսված թիվ 01/02-9816/14 կատարողական վարույթը 60-օրյա ժամկետով:

**Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.**

**Սույն որոշումը երկու աշխատանքային օրվա ընթացքում հրապարակել** [**www.azdarar.am**](http://www.azdarar.am) **ինտերնետային կայքում.**

**Որոշման պատճենն ուղարկել կողմերին.**

 **Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:**

Հարկադիր կատարող՝ Կ.Կարապետյան